《黄某邀同过公子黄符让却赠》
明代·释今沼

蕙英本出崇兰干，鹓翼原留老凤纹。独上危楼欣胜日，深垂绡幕较奇文。

雨过桧柽烟全碧，花落池塘水半芬。十里沧波南北阮，乍凭诸从一寻君。

作者简介：今沼(一六二一--一六六五)，字铁机。番禺人。天然禅师族侄。原姓曾，名炜，字自昭。诸生。明桂王永历十二年（一六五八）迎天然老人返雷峰。十四年开戒，与石鉴禅师同日受具，命司记室，寻升按云堂。随杖居东官芥庵，益自淬励。一夕坐亡，卒年四十五。有全集行世。清同治《番禺县志》卷四九有传。